आसाम सोरखारनिफ्राय बावैसो समनि गेजेराव बायदि बिफानाव से लाख साख्रि होनायनि बाथ्रा फोसावदों। गासै बिफाननि मादाव सोलोंथाइ बिफानावनो बांसिनै थिसनजागोन होननानै सोलोंथाइ बिफाननि मन्थ्रि डाः रण’ज पेगुआ फोसावदों। बेयो थारैनो बराय जाथाव जादों! नाथाय सरखारि भाबै फोसावनाया जोंनि बर’ बिजोंनि थाखाय बेसे मुलाम्फा जागोन? आंथ’ सानो गासै थाखोनि फरायसालियाव ( गुदि फरायसालिनिफ्राय जागायनानै मुलुग सोलोंसालिसिम ) सा 100 नि बांसिन बर’ फोरोंगिरिया साख्रि मोन्नाय नङा। ( बे तथ्य’आ आंनि आन्दाजाव हमना लानाय तथ्य’सो )।बर’नियाव बर’ बिजोंनि थाखाय साबेसे टेट उथ्रिनाय बिजाथि दं ? बर’ बिजोङाव टेट उथ्रिनो हायैया बर’ बिजोंनि दाय नङा। थारैनो बर’ बिजोङा मोजां आब’हावा मोनाखै। ओजोंहाय सोरखारनि बर’ बिजोंनि सायाव बिमा बाथुलनि नोजोरथियाथ’ दंखायोनोसै!